Here is a page extracted from Wikipedia that may contain CSS, HTML, and a lot of unformatted text.

Title: Labitolosa
Content: Labitolosa estió un municipio romano situato a man de l'actual Puebla de Castro (baixa Ribagorza, Uesca) habitato dende o sieglo I aC dica principios d'o sieglo III.

No fegura en garra fuent literaria clasica, pero que se conoixe por estudios arqueolochicos y ha proporcionato intresants repuis y inscripcions.

Labitolosa plegó ta lo estatus municipal en epoca flavia, de cuan data a monumentalización d'o suyo centro publico, on s'ha trobato l'edificio dedicato a lo chenio municipal que s'emplegó como Curia.

Unos pedestals desenterratos d'un edificio publico amuestran como personaches importants d'a vida municipal a un tal Marco Clodio Flaco caballer romano d'a epoca de l'emperador Hadrián que sirvió como oficial en Moesia Superior (Kosovo y Serbia oriental actuals), y a Cornelia Neila.

O nombre de Cornelia Neila y un personache a man d'ella, Lucio Emilio Attaeso son interpretatos como d'orichen basco-aquitano, contrastando con as inscripcions de Calvera d'onomastica ibera.

Vinclos externos 
Pachina web sobre Labitolosa

Chacimientos romanos d'Aragón
Ciudaz romanas en Aragón